b'\n_START_ARTICLE_\nEtilenoksid\n_START_SECTION_\nLastnosti\n_START_PARAGRAPH_\nEtilenoksid je strupen in povzro\xc4\x8da raka pri \xc4\x8dloveku. Plinski EO je vnetljiv, tudi \xc4\x8de ni zme\xc5\xa1an z zrakom, in lahko eksplozivno razpada. Etilenglikoli so stabilne, nekorozivne teko\xc4\x8dine, ki lahko rahlo dra\xc5\xbeijo o\xc4\x8di, ob trajnem stiku pa tudi dra\xc5\xbeijo ko\xc5\xbeo._NEWLINE_Etilenoksid se izdeluje iz etilena in kisika (ali zraka) z reakcijo v plinastem stanju in s srebrom kot katalizatorjem. Katalizator ni 100-odstotno selektiven, del vstopnega etilena se pretvori v CO\xe2\x82\x82 in vodo. Reakcijsko toploto, ki se spro\xc5\xa1\xc4\x8da v reaktorjih za EO, izrabljamo za pridobivanje pare za ogrevanje v obratu. EO izlo\xc4\x8dimo iz plinskega izpusta iz reaktorja z absorpcijo v vodi, nato pa ga koncentriramo v izparjalniku. V procesu s kisikom usmerjamo del reciklirnega plina iz EO absorberja skozi kolono, v kateri z absorpcijo izlo\xc4\x8dimo ogljikov oksid (v vro\xc4\x8di raztopini kalijevega karbonata), nato pa ogljikov dioksid izlo\xc4\x8dimo iz raztopine karbonata z izparjanjem.\n_START_SECTION_\nOdstranjevanje\n_START_PARAGRAPH_\nEtilenoksid v plinasti fazi odstranimo z adsorpcijo z aktivnim ogljem ali s se\xc5\xbeiganjem v pe\xc4\x8di._NEWLINE_Onesna\xc5\xbeene vode se o\xc4\x8distijo s postopkom zra\xc4\x8denja ali biolo\xc5\xa1ke razgradnje.'